Rooftog by kafee op kamera vasgevang | Netwerk24
Deur Jackie Kruger 26 Mei 2020 19:46
Kapt. Malcolm Pojie, ’n polisiewoordvoerder, sê die rooftog was omstreeks 01:20. Die kafee is geleë by ’n vulstasie waar ’n mens Oudtshoorn op die N12 van George se kant af binnekom.
Volgens Pojie toon ’n voorlopige ondersoek dat vier onbekende mans die kafee binnegekom het nadat hulle die deur met ’n skerp stuk yster oopgedwing het.
Hulle het ook ’n liter melk op die toonbank uitgestort voordat hulle van die toneel gevlug het.
Van die rowers was met ’n vuurwapen en ’n panga gewapen.
“Hulle het die winkelassistent en twee petroljoggies gedreig, vasgebind en toe ’n onbekende bedrag kontant uit die kasregister geneem,” sê hy.
“Hulle het ook ’n liter melk op die toonbank uitgestort voordat hulle van die toneel gevlug het.”
Die Facebook-blad Oudtshoorn Crime Watch het die kringtelevisie-video waarop die rooftog gesien kan word, op sy blad geplaas.
Terwyl die rowers in die rigting van Oudtshoorn se woonbuurte weggehardloop het, het ’n vyfde persoon hom by hulle aangesluit. Niemand is al in hegtenis geneem nie.
Mense met inligting kan die polisie op Oudtshoorn by 044 203 9000 of 044 274 4400 bel, of die tolvrye misdaadnommer 08600 10111 skakel.
Volgens Pojie sal die inligting vertroulik gehanteer word.
Meer oor: Oudtshoorn | Rooftog | Kamera